Държавен вестник, бр. 89, 2015 г., стр. 19

БРОЙ  89	
Д Ъ Р Ж А В Е Н  В Е С Т Н И К 	
СТР.  19  
(xiii) всеки освободен от данъци тръст 
съгласно план, описан в раздел 403(b) или 
раздел 457(g) на Кодекса за вътрешни при­
ходи на САЩ;
бб) терминът „образувание“ означава 
юридическо лице или правна структура, 
например тръст;
вв) терминът „неамериканско образу­
вание“ означава образувание, което не е 
американско лице; 
гг) терминът „плащане с източник в САЩ, 
върху което се удържа данък“ означава всяко 
плащане на лихва (включително всяка първо­
начална отстъпка при издаване), дивиденти, 
наеми, заплати, надници, премии, анюитети, 
обезщетения, възнаграждения, хонорари и 
всяка определена или определима годишна 
или периодична печалба от прехвърляне на 
имущество, печалба и доход, ако това пла­
щане е от източник в САЩ; независимо от 
предходното, плащане с източник в САЩ, 
върху което се удържа данък, не включва 
всяко плащане, което не се счита като пла­
щане, върху което се удържа данък, съгласно 
съответните регламенти на Департамента по 
финансите на САЩ;
дд) едно образувание е „свързано обра­
зувание“ с друго образувание, ако което и 
да е образувание контролира другото обра­
зувание или двете образувания са под общ 
контрол; за тази цел контрол включва пряко 
или непряко притежание на повече от 50 
процента от гласовете или от стойността на 
образуванието; независимо от горното Бъл­
гария може да не счита едно образувание за 
свързано образувание с друго образувание, 
ако двете образувания не са членове на 
същата широка група от дружества, както 
е определена в раздел 1471(e)(2) на Кодекса 
за вътрешни приходи на САЩ;
ее) терминът „американски ДИН“ означа­
ва идентификационен номер на американски 
федерален данъкоплатец; 
жж) терминът „контролиращи лица“ оз­
начава физическите лица, които упражняват 
контрол върху едно образувание; в случай 
на тръст този термин означава основателят, 
попечителят, надзорникът на тръста (ако 
има такъв), бенефициентите или класа бе­
нефициенти и всяко друго физическо лице, 
което упражнява краен ефективен контрол 
върху тръста, а в случая на правна струк­
тура, различна от тръст, този термин озна­
чава лица, които са в същата или подобна 
позиция; терминът „контролиращи лица“ се 
тълкува по начин, който е в съответствие с 
Препоръките на Работната група за финан­
сови действия.
2. Всеки термин, който не е определен 
в това Споразумение, освен ако контекстът 
изисква друго или компетентните органи се 
споразумеят за общо значение (както е раз­
решено във вътрешните им законодателства), 
има значението, което му придава към този 
момент законодателството на страната, при­
лагаща това Споразумение; всяко значение 
съгласно приложимите данъчни закони на 
тази страна има предимство пред значението 
на термина съгласно останалите закони на 
тази страна. 
Член 2
Задължения за събиране и обмен на инфор-
мация по отношение на американски сметки, 
за които се предоставя информация
1. Като се имат предвид разпоредбите на 
член 3 на това Споразумение, България съби­
ра информацията, посочена в алинея 2 на този 
член, по отношение на всички американски 
сметки, за които се предоставя информация, 
и годишно обменя тази информация със САЩ 
на автоматична база съгласно разпоредбите 
на член 25 от Спогодбата.
2. Информацията, която се събира и об­
меня по отношение на всяка американска 
сметка, за която се предоставя информация, 
във всяка предоставяща информация бъл­
гарска финансова институция, е: 
а) името, адресът и американският ДИН 
на всяко определено американско лице, ко­
ето е титуляр на такава сметка, и в случая 
на неамериканско образувание, което след 
прилагане на процедурите за комплексна 
проверка, установени в Приложение І, е 
идентифицирано като имащо едно или повече 
контролиращи лица, които са определени 
американски лица – името, адресът и аме­
риканският ДИН (ако има такъв) на такова 
образувание и на всяко такова определено 
американско лице; 
б) номерът на сметката (или функцио­
налния еквивалент, ако липсва номер на 
сметката); 
в) името и идентификационният номер 
на предоставящата информация българска 
финансова институция; 
г) наличността по сметката или стойността 
(включително в случая на застрахователен 
договор с откупна стойност или анюитетен 
договор – откупната стойност или сумата при 
разваляне на договора) към края на съответ­
ната календарна година или друг подходящ 
период, за който се предоставя информация, 
или, ако сметката е била закрита по време 
на годината, към момента на закриването; 
д) в случая на всяка попечителска сметка: 
(1) общата брутна сума на лихвата, об­
щата брутна сума на дивидентите и общата 
брутна сума на друг доход, възникнал във 
връзка с активите, държани в сметката, 
във всеки един случай платен или начислен 
към сметката (или във връзка със сметката) 
по време на календарната година или друг 
подходящ период, за който се предоставя 
информация; и